Ο **Αθλητικός Μορφωτικός Σύλλογος Αίολος Αστακού** είναι ελληνικό αθλητικό σωματείο που δραστηριοποιείται στην κωμόπολη του Αστακού, στην Αιτωλοακαρνανία, όπου και βρίσκεται η έδρα του. Επίσημο έτος ίδρυσής του είναι το 1990 και αγωνίζεται με χρώματα το μπλε (παλαιότερα το σκούρο μοβ) και το κίτρινο. Στο έμβλημά του αναπαρίσταται ο Αίολος, θεός των ανέμων σύμφωνα με την αρχαιοελληνική μυθολογία. Ο σύλλογος διατηρεί τμήματα καλαθοσφαίρισης για αθλητές όλων των ηλικιακών ομάδων.

Ιστορική αναδρομή
-----------------

### Στα τοπικά πρωταθλήματα (1990-2014)

Ο Αιόλος ιδρύθηκε στον Αστακό Αιτωλοακαρνανίας στις 18 Μαρτίου 1990 με πρώτο Πρόεδρο τον καθηγητή Λάμπρο Πιτσούλια. Εντάχθηκε στο δυναμικό της Ε.Σ.Κ. Βορειοδυτικής Ελλάδας λαμβάνοντας μέρος στα Πρωταθλήματα που αυτή διοργανώνει για κάτι περισσότερο μία 20ετία. Ορόσημο στην ιστορία του συλλόγου θεωρείται η περίοδος 2003-04 κατά την οποία πέτυχε για πρώτη φορά μέσω διαδικασίας μπαράζ να ανέλθει στην Α1 Κατηγορία Ε.Σ.ΚΑ.Β.Δ.Ε. υπό την προεδρία του Παρασκευά Μακρή. Φυσική έδρα του συλλόγου όλα αυτά τα χρόνια είναι το Κλειστό Γυμναστήριο του Αστακού, ενώ καθήκοντα προπονητή για μια δεκαετία διατηρούσε ο Γεράσιμος Μπότσιος.

Μια δεκαετία αργότερα πρόεδρος και βασικός χορηγός της ομάδας ανέλαβε ο Αποστόλης Πανταζής, εφοπλιστής στο επάγγελμα, που διαμένει μόνιμα μεν στο εξωτερικό αλλά έλκει την καταγωγή του από τον Αστακό. Ο χρηματικός προϋπολογισμός της ομάδας αυξάνεται δραστικά, ενώ παράλληλα αρχίζουν εργασίες για την αναπαλαίωση του τοπικού Γυμναστηρίου. Υπό την καθοδήγηση του προπονητή Μιχάλη Θάνου, ο Αίολος αναδεικνύεται την περίοδο 2013-14 Πρωταθλητής στην Α1 Κατηγορία Ε.Σ.ΚΑ.Β.Δ.Ε. λαμβάνοντας, παράλληλα, το εισιτήριο ανόδου στη Γ' Εθνική Κατηγορία. Στη σειρά των τελικών κατάφερε να ξεπεράσει το εμπόδιο του Α.Γ.Σ. Ιωαννίνων τον οποίο νίκησε τόσο εντός όσο κι εκτός έδρας.

### Ανοδική πορεία στις Εθνικές Κατηγορίες (2014-σήμερα)

Την επόμενη χρονιά ο σύλλογος μετέφερε προσωρινά την έδρα του στη Βόνιτσα, καθώς το τοπικό του γυμναστήριο κρίθηκε ακατάλληλο για το επίπεδο των εθνικών κατηγοριών. Στον Αστακό ξεκίνησαν, στο μεταξύ, εργασίες με ιδιωτική πρωτοβουλία για την κατασκευή νέου γηπέδου. Για τη χρονιά 2014-15 η ομάδα του Αστακού εντάχθηκε στον 1ο Όμιλο Βορρά της Γ' Εθνικής μαζί με 13 ακόμη συλλόγους. Ολοκλήρωσε τις αγωνιστικές της υποχρεώσεις στη 2η θέση με απολογισμό 22 νίκες και 4 ήττες, πίσω από την πρωτοπόρο Α.Ε. Λάρισας. Σαν αποτέλεσμα κέρδισε την άνοδό του στη Β' Εθνική Κατηγορία, αποτελώντας την πρώτη ομάδα της Αιτωλοακαρνανίας που το καταφέρνει. Προπονητής της ομάδας την επιτυχημένη αυτή χρονιά ήταν ο Νίκος Βουρνάς.

Τον Ιούνιο του 2015 στη θέση του πρώτου προπονητή της ομάδας προσελήφθη ο Μιχάλης Κουταλιανός, ο οποίος παρέμεινε στο πόστο του σε όλη τη διάρκεια της περιόδου 2015-16. Η ομάδα του Αστακού εντάχθηκε στον Όμιλο Βορρά της Β' Εθνικής, πραγματοποιώντας εξαιρετική πορεία. Απέναντι σε 14 αντιπάλους υπέστη μέχρι το πέρας του Πρωταθλήματος μόλις μία ήττα σε 28 αγώνες, κατακτώντας τον τίτλο του Πρωταθλητή. Έκανε δε το καλύτερο ξεκίνημα στην ιστορία της Β' Εθνικής (25-0) και ολοκλήρωσε το πρωτάθλημα με το κορυφαίο ρεκόρ (27-1, 96,4% σε ποσοστό) και τη μεγαλύτερη διαφορά πόντων (+576 ήτοι 20,6 μ.ό.) που έχει σημειωθεί ποτέ στην κατηγορία. Διέθετε και το μεγαλύτερο μπάτζετ του Ομίλου.

Στην ψηφοφορία που διοργανώνει κάθε χρόνο ο ιστότοπος InfoBasket.gr ανάμεσα στους προπονητές των ομάδων του Ομίλου Βορρά, ο Αίολος Αστακού αναδείχθηκε ομόφωνα η κορυφαία ομάδα της χρονιάς, ενώ ο Κουταλιανός συγκέντρωσε και τις περισσότερες ψήφους για το βραβείο του κορυφαίου προπονητή. Στην ίδια ψηφοφορία τρεις παίκτες της ομάδας, οι Νίκος Κακλαμάνος, Βασίλης Κιτσούλης και Γιώργος Μπρόζος, βρέθηκαν στην κορυφαία πεντάδα παικτών. Η δε ιστοσελίδα EuroBasket.com απένειμε στο Νίκο Κακλαμάνο το βραβείο του M.V.P. του Πρωταθλήματος Βορρά (οι προπονητές ψήφισαν το Γιώργο Ασημάκη του Πιερικού Αρχέλαου). Ο Κακλαμάνος ήταν επίσης και ο πρώτος σκόρερ για την ομάδα τη χρονιά αυτή (418 πόντοι).

Κατά την αγωνιστική περίοδο, 2016-17, ο Α.Μ.Σ. Αίολος Αστακού έλαβε μέρος στο Πρωτάθλημα της Α2 Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης.Τερμάτισε στην 5η θέση και έπαιξε στα play offs με τον Ηρακλή.Στο Ιβανώφειο έχασε με 82-64 ενώ στο κλειστό του Αστακού κέρδισε 73-64.Σε τρίτο αγώνα ξανά στο Ιβανώφειο έχασε με 68-60.

Στη διοργάνωση του Κυπέλλου Ελλάδος ο Αίολος παραχώρησε συνολικά τρεις αγώνες. Στον πρώτο αγώνα Κυπέλλου στην ιστορία της ομάδας, αυτή ξεπέρασε επιτυχώς την Α' Φάση επικρατώντας εκτός έδρας της Α.Ε. Χολαργού με σκορ 53-62. Στα πλαίσια της Β' Φάσης νίκησε επίσης τον Αμύντα Δάφνης-Υμηττού με εντός έδρας σκορ 79-69, προτού βρεθεί εκτός διοργάνωσης μετά από εντός έδρας ήττα από τον Πανιώνιο με σκορ 74-81.

Μετά την ολοκλήρωση της σεζόν υπήρξαν προβλήματα που είχαν σαν αποτέλεσμα ο Αίολος να μην δηλώσει συμμετοχή σε καμία κατηγορία, είτε εθνική είτε της ΕΣΚΑΒΔΕ. Η ομάδα συνέχισε να συμμετέχει μόνο στις υποδομές.

Από την αγωνιστική περίοδο 2019-20 η ομάδα Ανδρών του Αίολου Αστακού ξεκινάει νέα προσπάθεια στο πρωτάθλημα ΕΣΚΑΒΔΕ, με προπονητή τον Παναγιώτη Χουλιαρά και στελεχωμένη από νεαρούς, αλλά και έμπειρους παίκτες, όπως ο Αλέξης Σούρλας και ο Γιώργος Τσάνος.

### Περίοδοι σε εθνικές κατηγορίες

| Περίοδος | Επίπ | Κατηγορία | Θέση | Επιπ Αγώνες | ΚΠ | POf | POu | Κορυφαίος Σκόρερ ΚΠ | Κύπελλο | Αγών | Ευρωπαϊκές διοργανώσεις |
| --- | --- | --- | --- | --- | --- | --- | --- | --- | --- | --- | --- |
| 2014-15 | 4 | Γ' Εθνική | 2 | - | 22-4 | - | - |  ? | - | - | - | - | - |
| 2015-16 | 3 | Β' Εθνική | 1 | - | 27-1 | - | - | Νίκος Κακλαμάνος | - | - | - | - | - |
| 2016-17 | 2 | Α2 Εθνική | 5 | Play-offs | 19-11 | 1-2 | - | ? | 2η - Β' Φάσης | 3 | - | - | - |

Πρόσωπα
-------

**Διακεκριμένοι καλαθοσφαιριστές**| 

| Εθν | Ονοματεπώνυμο |
| --- | --- |
|  | Ανδρόνικος Γκιζόγιαννης |
|  | Γιάννης Θανόπουλος |
|  | Νίκος Κακλαμάνος |
|  | Αλέξανδρος Καλισώρας |
|  | Βασίλης Κιτσούλης |
|  | Φάνης Κουμπούρας |
|  | Γιώργος Μπρόζος |
|  | Άλκης Παππάς |

 | 

| Εθν | Ονοματεπώνυμο |
| --- | --- |
|  | Στάθης Παπαδιονυσίου |
|  | Γρηγόρης Σκριμπώνης |
|  | Αλέκος Σούρλας |
|  | Κώστας Τσάνος |
|  | Τάσος Χαρισμίδης |
|  | Παναγιώτης Χουλιάρας |
|  | Νίκος Ψωμάς-Λυμπάρης |

 |


**Προπονητές**| 

| Εθν | Ονοματεπώνυμο | Θητεία |
| --- | --- | --- |
|  | Γεράσιμος Μπότσιος |  |
|  | Μιχάλης Θάνου |  |
|  | Νίκος Βουρνάς | (Ιούν 2014 - Ιούλ 2015)  |
|  | Μιχάλης Κουταλιανός | (Ιούλ 2015 - Ιούν 2017)  |

Παναγιώτης Χουλιαράς 2019- |
|  |
|  |

Τρέχουσα αγωνιστική περίοδος
----------------------------

Προσωρινή έδρα του συλλόγου (μέχρι το Νοέμβριο) ήταν το Δημοτικό Αθλητικό Κέντρο Βόνιτσας, χωρητικότητας 500 θεατών. Στη συνέχεια μετακίμησε στο καινούριο Δημοτικό Αθλητικό Κέντρο Αστακού του Δήμου Ξηρομέρου. Πρόεδρος του διοικητικού συμβουλίου και χρηματοδότης ήταν ο Αποστόλης Πανταζής, ο οποίος παράτησε την ομάδα με το πέρας της αγωνιστικής περιόδου.

Το ρόστερ του Αιόλου Αστακού για την περίοδο 2016-17 συνέθεταν οι παρακάτω αθλητές:

  


| Α.Μ.Σ. Αίολος Αστακού - Roster 2016–17 |
| --- |

| Αρ. | Εθν. | Όνοματεπώνυμο | Θέση | Γέννηση | Ύψος |
| --- | --- | --- | --- | --- | --- |
| 4 |  | Μπρόζος, Γιώργος | 3-4 | 25.05.1986 | 200 cm |
| 5 |  | Θεοδωράκος, Γιώργος | 3-4 | 17.01.1988 | 199 cm |
| 6 |  | Κουμπούρας, Φάνης | 1 | 08.12.1983 | 188 cm |
| 7 |  | Παπαδιονυσίου, Στάθης | 2-3 | 15.07.1992 | 195 cm |
| 8 |  | Κατσαρές, Νίκος | 1-2 | 17.03.1983 | 189 cm |
| 9 |  | Γκατζιάς, Άγγελος | 1-2 |  | 192 cm |
| 10 |  | Κακλαμάνος, Νίκος | 1-2 | 12.07.1981 | 189 cm |
| 11 |  | Κιτσούλης, Βασίλης | 3-4 | 03.05.1983 | 204 cm |
| 12 |  | Κασάμπαλης, Τάσος | 5 |  | 208 cm |
| 13 |  | Χαρισμίδης, Τάσος | 5 | 07.06.1981 | 203 cm |
| 14 |  | Ψωμάς-Λυμπάρης, Νίκος | 5 | 16.01.1984 | 210 cm |
| 15 |  | Δουρούκης, Δημήτρης | 3-4 | 14.05.1993 | 200 cm |
| 16 |  | Μπεκατώρος, Αλέξανδρος | 2-3 |  | 194 cm |
| 17 |  | Γκιζόγιαννης, Ανδρόνικος | 3-4 | 08.02.1983 | 201 cm |
| 19 |  | Καλαντζής, Βασίλης | 3-4 |  | 190 cm |

|  |
| --- |
| Προπονητής: Μιχάλης Κουταλιανός  |
|  |
| *Ενημέρωση: 14 Φεβρουαρίου 2020* |

Τμήμα καλαθοσφαίρισης γυναικών
------------------------------

Στο παρελθόν ο Αίολος διατηρούσε και γυναικείο τμήμα καλαθοσφαίρισης. Σήμερα διαθέτει μόνο τμήματα υποδομής για αθλήτριες σχολικής ηλικίας.

Παραπομπές
----------

1. 1 2 3 4  «Η Ομάδα - Ιστορία» Αρχειοθετήθηκε 2017-02-04 στο Wayback Machine. πληροφορίες στον επίσημο ιστότοπο του συλλόγου.
2. 1 2 3  «Αίολος Αστακού: Απόστολος Πανταζής η αποκάλυψη» Αρχειοθετήθηκε 2014-07-13 στο Wayback Machine. άρθρο στον ιστότοπο Basket247.gr, 5 Μαρτίου 2014.
3. 1 2  «Στις δαγκάνες του Αστακού», άρθρο στον ιστότοπο EuroHoops.gr, 18 Ιουνίου 2015.
4. ↑  «Πρωταθλητής ΕΣΚΑΒΔΕ ο Αίολος Αστακού» Αρχειοθετήθηκε 2015-05-30 στο Wayback Machine. άρθρο στον ιστότοπο AgrinioNews.gr, 3 Μαΐου 2014.
5. ↑  «Αίολος Αστακού: «Οι κόποι μας στέφθηκαν με επιτυχία»», άρθρο στον ιστότοπο InfoBasket.gr, 5 Μαΐου 2015.
6. 1 2 3  «Η άνοδος ήταν αυτοσκοπός για τον Αίολο Αστακού», άρθρο στον ιστότοπο Sport24.gr, 1 Ιουνίου 2015.
7. 1 2  «Πρόγραμμα & Βαθμολογία Γ' Εθνικής Κατηγορίας Ανδρών (1ος Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
8. ↑  «Στον Αίολο Αστακού ο Κουταλιανός», άρθρο στον ιστότοπο της εφημερίδας «Δημοκρατική», 2 Ιουνίου 2015.
9. ↑  «Πρόγραμμα & Βαθμολογία Β' Εθνικής Κατηγορίας Ανδρών (Όμιλος Βορρά) 2015-2016», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
10. ↑  «Β΄ Εθνική (Βορράς): Φιέστα και ρεκόρ για τον Αίολο!», άρθρο στον ιστότοπο InfoBasket.gr, 14 Μαΐου 2016.
11. 1 2 3 4  «Τα βραβεία της Β’ Εθνικής – Βορράς (2016)», άρθρο στον ιστότοπο InfoBasket.gr, 7 Ιουνίου 2016.
12. ↑  «Greece » B » Season 2015-2016», πληροφορίες στον ιστότοπο EuroBasket.com.
13. ↑  «Οι σκόρερς της Β΄Εθνικής (τελική κατάταξη)», άρθρο στον ιστότοπο InfoBasket.gr, 17 Μαΐου 2016.
14. ↑  «Ιστορική νίκη για τον Αίολο Αστακού» Αρχειοθετήθηκε 2017-01-06 στο Wayback Machine. άρθρο στον ιστότοπο Basket247.gr, 17 Σεπτεμβρίου 2016.
15. ↑  «Μεγάλη πρόκριση του Ηρακλή», άρθρο στον ιστότοπο Sport.gr, 17 Σεπτεμβρίου 2016.
16. ↑  «Αίολος Αστακού - Αμύντας 79-69», άρθρο στον ιστότοπο Sdna.gr, 21 Σεπτεμβρίου 2016.
17. ↑  «Αίολος Αστακού: Συνεχίζει στο κύπελλο-νίκη 79-69 τον Αμύντα», άρθρο στον ιστότοπο WestBasket.gr, 22 Σεπτεμβρίου 2016.
18. ↑  «Αίολος Αστακού - Πανιώνιος 74-81», άρθρο στον ιστότοπο Sdna.gr, 24 Σεπτεμβρίου 2016.
19. ↑  «Πρόκριση για Πανιώνιο και Προμηθέα», άρθρο στον ιστότοπο Sport24.gr, 24 Σεπτεμβρίου 2016.
20. ↑  «Δεν θα συμμετάσχει στις εθνικές κατηγορίες ο Αίολος Αστακού». 28 Σεπτεμβρίου 2017.
21. ↑  «Ανέλαβε τον Αίολο Αστακού ο Βουρνάς», άρθρο στον ιστότοπο TheBest.gr, 5 Ιουνίου 2014.
22. 1 2  «Ο Κουταλιανός ανέλαβε τον Αίολο Αστακού», άρθρο στον ιστότοπο Sport24.gr, 1 Ιουνίου 2015.
23. ↑  «Τέλος ο Κουταλιανός από Αίολο». 24 Ιουνίου 2017.
24. ↑  «Μένει στο ΔΑΚ Βόνιτσας ο Αίολος Αστακού» Αρχειοθετήθηκε 2016-03-04 στο Wayback Machine. άρθρο στον ιστότοπο AgrinioNews.gr, 8 Ιουλίου 2015.
25. ↑  «Γήπεδο» Αρχειοθετήθηκε 2016-09-27 στο Wayback Machine. πληροφορίες στον επίσημο ιστότοπο του Α.Ο. Βόνιτσας.
26. ↑  «Πρεμιέρα στο νέο ΔΑΚ Αστακού με το Αίολος - Αρκαδικός», άρθρο στον ιστότοπο ArcadiaPortal.gr, 4 Νοεμβρίου 2016.
27. ↑  ««Μετακομίζει» στο σπίτι του ο Αίολος Αστακού», άρθρο στον ιστότοπο AgrinioCulture.gr, 3 Νοεμβρίου 2016.
28. ↑  «Διοίκηση» Αρχειοθετήθηκε 2017-02-04 στο Wayback Machine. πληροφορίες στον επίσημο ιστότοπο του συλλόγου.
29. ↑  «Ρόστερ» Αρχειοθετήθηκε 2017-02-04 στο Wayback Machine. πληροφορίες στον επίσημο ιστότοπο του συλλόγου.

Εξωτερικοί σύνδεσμοι
--------------------

|  |  |
| --- | --- |
| εικονίδιο Καλαθοσφαίριση | Πύλη Καλαθοσφαίριση |

* Α.Μ.Σ. Αίολος Αστακού, επίσημος ιστότοπος του συλλόγου.
* Α.Μ.Σ. Αίολος Αστακού, επίσημος λογαριασμός στο Facebook.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ομάδες Β΄ Κατηγορίας Ανδρών Ε.Σ.ΚΑ.ΒΔ.Ε. 2021-2022 |
| --- |
|  |
| Α' Όμιλος | 
* Αμφιλοχία
* Άνω Πόλη Άρτας
* Αίολος Αστακού
* Βυζαντινός Άρτας
* Ηρακλής Μοναστηρακίου
* Κρόνος Αγρινίου
* Φιλοθέη Άρτας
 |  |
|  |
| Β' Όμιλος | 
* Αίας Περιβλέπτου Κόνιτσας
* Αστράκα
* Βίκος Ιωαννίνων
* Θεσπρωτικό
* Λούρος
* Πάργα
* Πήγασος Ηλιοβουνίων
* Πωγώνιοι
 |
|  |
| Γ' Όμιλος | 
* Αλυκές
* Καποδίστριας Κέρκυρας
* Κένταυροι Κέρκυρας
* Κέρκυρας Γ.Ε.
* Λέων Κέρκυρας
* Ναυσίθοος Κέρκυρας
* Πήγασος Νότιας Κέρκυρας
* Ποσειδώνας Παξών
 |

 |